**Πρόσκληση συμμετοχής στο TEDxDUTH**

**Σάββατο 23 Νοεμβρίου 2024, στις 10:00 -****Τμήμα Πολιτικών Μηχανικών, Πανεπιστημιούπολη Ξάνθης -Κιμμέρια !**

Με μεγάλη χαρά σας προσκαλούμε σε μια μοναδική εκδήλωση που φιλοδοξεί να ξεπεράσει τα όρια της γνώσης και της έμπνευσης. Σας περιμένουμε για μια εμπειρία γεμάτη ουσιαστικές ομιλίες, καλλιτεχνικές παρεμβάσεις και διαδραστικά δρώμενα που δεν πρέπει να χάσετε.

**Ομιλητές:**

Το TEDxDUTH 2024 τιμά διακεκριμένους ομιλητές από ένα ευρύ φάσμα κλάδων, με στόχο να προσφέρουν σκέψεις, ιδέες και εμπειρίες που θα εμπνεύσουν και θα κινητοποιήσουν.

* **Νέγρος του Μοριά**: Ένας από τους πιο αναγνωρισμένους καλλιτέχνες της ελληνικής hip-hop σκηνής, ο οποίος συνδυάζει στοιχεία της παράδοσης με τη ραπ, δημιουργώντας ένα νέο είδος, το "Τραμπέτικο."
* **Αλέξανδρος Ταξιλδάρης**: Παραολυμπιονίκης και Διευθύνων Σύμβουλος του PERPATO, θα μιλήσει για τις προκλήσεις και τις ευκαιρίες στον τομέα της ενίσχυσης της ποιότητας ζωής των ατόμων με αναπηρία.
* **Δανάη Μπεζαντάκου**: Διευθύνουσα Σύμβουλος της Navigator Shipping Consultants και ιδρύτρια του YES Forum, θα αναφερθεί στις προοπτικές των νέων στον χώρο του θαλάσσιου τουρισμού και της ναυτιλίας.
* **Στράτος Στρατηγάκης**: Εκπαιδευτικός και σύμβουλος σταδιοδρομίας, με πολύτιμες συμβουλές για όσους αναζητούν τον επαγγελματικό τους δρόμο.

…και άλλοι διακεκριμένοι ομιλητές, που θα μοιραστούν τις εμπειρίες και τις γνώσεις τους μαζί σας!

**Τι να περιμένετε:**

Εκτός από τις δώδεκα εμπνευσμένες ομιλίες, το TEDxDUTH 2024 περιλαμβάνει καλλιτεχνικές εμφανίσεις, διαδραστικά εργαστήρια και πολλά ακόμη που θα σας προσφέρουν νέες ιδέες και προοπτικές, μέσα σε μια κοινότητα που μοιράζεται την ίδια αγάπη για γνώση και καινοτομία. Και φυσικά για τρίτη χρονιά το TEDxDUTH Career που έχετε την δυνατότητα να κάνετε συνεντεύξεις με τις συμμετέχουσες εταιρίες!

**Ημερομηνία**: Σάββατο, 23 Νοεμβρίου 2024

**Ώρα Έναρξης**: 10:00 π.μ.

**Τοποθεσία**: Τμήμα Πολιτικών Μηχανικών, Πανεπιστημιούπολη Ξάνθης -Κιμμέρια

**Περισσότερες πληροφορίες και εισιτήρια**: <https://2024.tedxduth.gr/el/event/>